Агенцијата за заштита на правото на слободен пристап до информациите од јавен карактер согласно член 109 став 4 од Законот за општата управна постапка („Службен весник на Република Македонија“ бр.124/15), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Здружение на граѓани Чеијнџмејкерс Гевгелија, преку Роберта Танева, адвокат од Гевгелија, поднесена против Решението на Општина Кавадарци, по предметот Барање за пристап до информации од јавен карактер, на 08.08.2025 година го донесе следното

**Р Е Ш Е Н И Е**

1. Жалбата изјавена од Здружение на граѓани Чеијнџмејкерс Гевгелија, преку Роберта Танева, адвокат од Гевгелија, поднесена против Решението на Општина Кавадарци бр.23-3383/4 од 07.07.2025 година, заведена во Агенцијата со бр.08-338 на 24.07.2025 година, по предметот Барање за пристап до информации од јавен карактер**, СЕ ОДБИВА како неоснована**.
2. Решението на Имателот на информации бр. 23-3383/7 од 28.07.2025 година **СЕ ПОТВРДУВА.**

**О Б Р А З Л О Ж Е Н И Е**

Здружение на граѓани Чеијнџмејкерс Гевгелија, на 03.06.2025 година поднело Барање за пристап до информации од јавен карактер до Општина Кавадарци, со кое побарало по е-маил да му се достават следните информации:

„1. Одобренијата за градење, издадени за малите хидроцентрали:

* 1. Арх.бр.11-229 од 30.12.2024 – за МХЦ „Папад“
	2. Арх.бр.11-230 од 30.12.2024 – за МХЦ „Баров Дол“
1. Основниот и идејниот проект за малите хидроцентрали „Папрад“ и „Баров Дол“
2. Мислењата кои општината ги има добиено во постапката за издавање на одобренијата за градење согласно Законот за градење на малите хидроцентрали „Папрад“ и „Баров Дол“.
3. Известувањето кое инвеститорот го доставил до општината за отпочнување со градба на малите хидроцентрали „Папрад“ и „Баров Дол“
4. Информација дали за изградба на конкретните хидроцентрали е одобрен урбанистички план (урбанистичка планска документација) согласно Законот за урбанистичко планирање
	1. Дококолку е одобрен да се достави вклучително и датумот кога е ставен на јавен увид и коментарите кои биле доставени
5. Акти кои ги изгласал советот на општината, а кои се однесуваат малите хидроцентрали „Папрад“ и „Баров Дол“.

Постапувајќи по ова Барање, Имателот на информации до Барателот како што е наведено во Жалбата на 18.06.2025 година преку електронска пошта му доставил Решение бр.23-3383/2 од 18.06.2025 година, со кое Барањето за слободен пристап до информации од јавен карактер се усвојува.

Незадоволен од горенаведеното Решение, Барателот на информации во законски предвидениот рок, на 01.07.2025 година поднесе Жалба до Агенцијата, заведена во Агенцијата под бр.08-338.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и донесе Решение бр.08-338 од 16.07.2025 година со кое **ЈА УВАЖИ, Решението на Имателот на информации бр.23-3383/2 од 18.06.2025 година го поништи во делот под точка 2 и 3 од Барањето и го врати предметот на повторно постапување пред првостепениот орган.**

Барателот на информации на 24.07.2025 година до Агенцијата поднесе повторно Жалба против Решението на Општина Кавадарци бр.23-3383/4 од 07.07.2025 година.

Агенцијата со електронски допис бр. 08-338 од 25.10.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 29.07.2025 година по електронски пат до Агенцијата достави ново Решение бр.23-3383/7 од 28.07.2025 година со кое се одобрува пристап до бараните информации под точка 2 и 3 од Барањето. Во Решението е наведено: „..имајќи го предвид и Решението со бр.338 од 16.07.2025 од Агенцијата ... Во прилог Ви ја доставуваме следнава документација и тоа: 1. Основен проект за изградба на мала хидро електрична централа Папад...2.Осовен проект за изградба на мала хидро електрична централа Папад книга 2 –цевковод, фаза хидротехнички проект...3.Основен проект ...Книга 3-машинска зграда...За издавање одобрение за градење во електронскиот систем на општината, поднесени се само основните проекти наведени погоре, односно нема идејни проекти. Под точка 3 од барањето Општина Кавадарци Ви ја доставува документацијата со која располга и тоа: 1.Мислење од ЕВН со арх.бр.11-229; 2.Мислење од ЈП Комуналец со арх.бр.11-229; 3. Согласност од ДЗС со арх.бр.11-229; 4.Потврда за платен надоместок со бр.03-14/262-1 од 12.11.2024 издадена од ЈП Национални Шуми; 5. Мислење од ЕВН со арх.бр.11-230; 6.Мислење од ЈП Комуналец со арх.бр.11-230; 7.Согласност од ДЗС со арх.бр.11-230.“

Имателот на информации на 01.08.2025 година до Агенцијата достави Одговор на жалба бр.23-3383/8 од 30.07.2025 година, заведен во Агенцијата под бр.08-338. Во Одговорот е наведено: „...Во согласност со дадените насоки и задолженија, Општина Кавадарци постапи по решението на второстепениот орган и донесе ново решение бр.23-3383/7 од 28.07.2025г., кое Ви е претходно доставено.“

Во врска со донесеното Решение бр.23-3383/7 од 28.07.2025 година на Имателот на информации, Агенцијата на 05.08.2025 година по електронски пат побара од Барателот на информации да се произнесе во врска со наводите на Решението на Имателот на информации.

Барателот на информации не се произнесе по електронскиот допис на Агенцијата во врска со Решението бр.23-3383/7 од 28.07.2025 година на Имателот.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ја одби како неоснована**, Решението на Имателот на информации го потврди, поради следното:

По разгледувањето на Барањето, Жалбата, Решението на Имателот на информации и доставените докази од страна на Имателот на информации, Агенцијата констатира дека во конкретниот случај, Имателот на информации правилно постапил по Барањето на Барателот со донесување на Решение со кое Барањето се уважува и на Барател му се доставува побараните информации.

Агенцијата му укажува на Барателот на информации дека, согласно член 3 став 1 алинеа 2 од Законот за слободен пристап до информации од јавен карактер “ информација од јавен карактер “е информација во која било форма што **ја создал или со која располага** имателот на информацијата согласно со неговите надлежности.

Во конкретниот случај, Имателот на информации на Барателот му доставил соодветен одговор согласно своите надлежности. Агенцијата смета дека Имателот на информации правилно постапил по истото, односно ги доставил на Барателот информаците со кои располага.

 Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**